آمریکا‌نین 14 اؤلکه‌سی‌نین لیما قروپون‌دان و آوروپا بیرلیگی‌نین یوکسک وظیفه‌لی نماینده‌لرین‌دن عبارت اولان بین الخالق علاقه قروپو ونزوئلادا بو پروسه‌سی قیمتلن‌دیرمک اوچون آمریکانین نیویورک‌داکی بیرلشمیش میللت‌لر تشکیلاتی‌نین قرارگاهیندا گؤروشدو.
ییغینجاق‌دان سونرا کانادا خاریجی ایشلر ناظیری کریستیا فریلند، پرو خاریجی ایشلر نستور پوپولیزیو و شیلی خاریجی ایشلر ناظیری روبرتو آمپوئرو بیرگه مطبوعات کونفرانسی تشکیل ائتدی.
شیلی خاریجی ایشلر ناظیری آمپورو، گؤروشمه‌لرین مثبت اولدوغونو ایفاده ائده‌رک،
"ونزوئلادا باریش و سیاسی نتیجه‌لر آختاران‌لار اوچون گؤزل گون ایدی." قیمتلندیرمه‌سینی ائتدی.
شیلی‌نین ونزوئلا بحرانی اوچون سیاسی و باریش یولو ایله حلّ ائتدیگینه ایناندیغینی وورغولایا‌راق،
"شیلی دونیانین ایستنیلن بیر بؤلومونده اؤلکه‌نین ایچ ایشلرینه موداخیله ائدیلمه‌سینه و یا بو اؤلکه‌یه نیظامی موداخیله‌یه قارشیدیر، بو ونزوئلاداکی وضعیت اوچون ده بئله‌دیر." دئیه دانیشدی.
پرو خاریجی ایشلر ناظیری پوپولیزیو، لیما قروپونون و بین الخالق علاقه قروپونون اورتاق مطبوعات آچیقلاماسینی اوخودو.
